CELEX: C2005/217/98
Language: lv
Date: 2005-09-03 00:00:00
Title: Lieta T-222/05: Prasība pret Eiropas Kopienu Komisiju, ko Francisco Rossi Ferreras iesniedza 2005. gada 9. jūnijā

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/45
            
         Prasība pret Eiropas Kopienu Komisiju, ko Francisco Rossi Ferreras iesniedza 2005. gada 9. jūnijā
   (Lieta T-222/05)
   (2005/C 217/98)
   tiesvedības valoda — franču
   Eiropas Kopienu Pirmās instances tiesā 2005. gada 9. jūnijā izskatīšanai ir iesniegta prasība pret Eiropas Kopienu Komisiju, ko cēla Francisko Rossi Ferrerass [Francisco Rossi Ferreras], Luksemburga, kuru pārstāv Žils Buneu [Gilles Bounéou] un Frederiks Frabeti [Frédéric Frabetti], avocats, kuri norādīja adresi Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atcelt 2004. gada 22. jūlija lēmumu, ar ko apstiprina karjeras attīstības ziņojumu par laikposmu no 2003. gada 1. janvāra līdz 2003. gada 31. decembrim un, pakārtoti, atcelt karjeras attīstības ziņojumu (KAZ) par laikposmu no 2003. gada 1. janvāra līdz 2003. gada 31. decembrim;
            
         
               —
            
            
               piešķirt prasītājam summu, ko var grozīt vai palielināt, 100 000 (simts tūkstoši) eiro apmērā par morālo kaitējumu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasītājs, Komisijas ierēdnis, apstrīd savu karjeras attīstības ziņojumu par 2003. gada novērtējumu, apgalvojot Civildienesta noteikumu 5., 7. un 43. panta pārkāpumu un acīmredzamu kļūdu vērtējumā. Viņš arī apgalvo, ka ir augstākstāvošo amatpersonu morālās uzmākšanās upuris.